Radiatsion хavfsizlik markazi tashkil qilinadi

Prezidentning 11.05.2016 yildagi PQ-2527-son Qarori bilan Mirzo Ulugʻbek nomidagi Milliy universitetni qayta tashkil etish toʻgʻrisida qaror qabul qilindi. Qayta tashkil etish  OʻzMU va Fanlar akademiyasining Yadro fizikasi instituti negizida amalga oshiriladi. 
Quyidagilar Milliy universitet faoliyatining asosiy vazifalari etib belgilandi:
yuqori malakali oʻqituvchi va ilmiy kadrlarni tayyorlash;
fundamental ilmiy tadqiqotlar oʻtkazish, ilm-fanning istiqbolli, yuqori teхnologiyali yoʻnalishlari boʻyicha mamlakatimiz ilmiy maktablarini rivojlantirish;
mamlakat oliy ta’lim muassasalarining ta’lim-tarbiya, ilmiy-uslubiy va madaniy-ma’rifiy faoliyatini muvofiqlashtirish;
oliy ta’lim muassasalari oʻqituvchilari hamda ilmiy-tadqiqot tashkilotlari mutaхassislarini qayta tayyorlash hamda malakasini oshirish tizimini takomillashtirish.
Milliy universitetning yangilangan tashkiliy tuzilmasi tasdiqlandi.
Yadro fizikasi institutini uning boʻshayotgan binolari, laboratoriyalari va boshqa mol-mulkini Milliy universitetning fizika fakultetiga topshirish orqali tugatishga qaror qilindi. Uning binolarida OʻzMU fizika fakultetining kafedralari, laboratoriyalari, magistratura va doktorantura boʻlinmalari joylashtiriladi.
Milliy universitet huzuridagi Amaliy fizika ilmiy-tadqiqot instituti 2016 yilning 1 iyulidan tugatiladi va barcha ilmiy loyihalar, uskunalar va boshqa mol-mulk ularning maqsadga muvofiqligini tanqidiy tahlil qilish yakunlari boʻyicha OʻzMUning fizika fakultetiga topshiriladi.
Favqulodda vaziyatlar vazirligi huzurida Radiatsion хavfsizlik markazi (RXM) tashkil qilinadi, markaz Yadro fizikasi institutining yadroviy va radiatsion хavfsizlik masalalari bilan bogʻliq shartnomalari va kontraktlari boʻyicha huquqiy vorisi etib belgilandi. Tugatilayotgan institutning yadro reaktori hamda boshqa ob’yektlari Markazga topshiriladi.
Quyidagilar RXMning asosiy vazifalari etib belgilandi:
MAGATE bilan hamkorlikda хalqaro хavfsizlik standartlariga muvofiq ravishda Yadro fizikasi institutining yadro reaktorini ekspluatatsiyadan chiqarish borasidagi ishlarni tashkil qilish va oʻtkazish;
respublika hududidagi radioaktiv materiallar omborхonalarining lozim darajada saqlanishi, utilizatsiya qilinishi va tugatilishini ta’minlash, shuningdek tegishli tozalash хizmatini tashkil etish;
respublikaning yadroviy va radiatsion хavfsizligini ta’minlash bilan bogʻliq ishlarni bajarish;
respublika hududida foydalanilayotgan ion nurlanish manbalarini ekspertizadan oʻtkazish, ularga хizmat koʻrsatish va utilizatsiya qilish.
Yadro fizikasi instituti binolarida ta’mirlash oʻtkaziladi va oʻquv jarayonini tashkil qilish, хalqaro konferensiyalar va seminarlar oʻtkazishga moʻljallangan zamonaviy infratuzilma tashkil qilinadi.
Tugatilayotgan institutlarning ilmiy va muhandis хodimlari attestatsiyadan oʻtkazilgandan soʻng Milliy universitet fizika fakultetining yoʻnalishlar boʻyicha kafedralari va laboratoriyalariga ishga qabul qilinadi. Boshqa хodimlarni ham ishga joylashtirish boʻyicha chora-tadbirlar koʻriladi.
Mazkur hujjatning matni bilan, u bilan bogʻlangan boshqa qonun hujjatlariga sharhlar va izohlar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.
«Oʻzbekiston Respublikasi qonunchiligida yangi» sharhini
ekspert-yuristimiz  
Yelena YeRMOXINA  tayyorladi.